
ΑΠΟΦΑΣΕΙΣ 

Μερική ανάκληση της 131/16.1.1985 απόφασης κή- 
ρυξης εκτάσεως ως αναδασωτέας εμβαδού 195 
. στρ. στη θέση «Χάσκοντας» περιφέρειας Κοινότη¬ 
τας Φόδελε. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός οριογραμμής ρέματος που βρίσκεται μέσα 
στα όρια του οικισμού της Κοινότητας Μηλεών Ν. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου θηβών στα 
Ο.Τ. 281-282. 3 

ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 2294 (1) 

Μερική ανάκληση της 131 /16.1.1985 απόφασης κήρυξης 
εκτάσεως ως αναδασωτέας εμβαδού 195 στρ. στη 
θέση «Χάσκοντας» περιφέρειας Κοινότητας Φόδελε. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Το Νόμο 2503/1997 «Διοίκηση, οργάνωση, στελέ- 
χωση της περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις» (ΦΕΚ 107/30.5.1997/ 
τ. Α'). 

2. Τις διατάξεις του Ν. 998/79 «περί προστασίας των 
δασών και των δασικών εν γένει εκτάσεως της Χώρας» 
(ΦΕΚ 289/τ. Α71979) και ειδικότερα το άρθρο 44 του Νό¬ 
μου αυτού. 

3. Τις διαταγές του Υπουργείου Γεωργίας: 
α) 160417/8.7.1980 

β) 182447/3049/24.9.1980. 

4. Την αριθ. 158/1978 γνωμοδότηση Ν.Σ.Κ. η οποία 


έγινε αποδεκτή από τον Υπουργό Γεωργίας με την αριθ. 
208446/2845/27.10.1978 απόφασή του σύμφωνα με 
την οποία είναι δυνατή η τροποποίηση ή ανάκληση της 
αποφάσεως με την οποία κηρύχθηκε αναδασωτέα μία 
έκταση (άρση αναδασώσεως) αν η απόφαση αυτή εκδό- 
θηκε κατά πραγματική πλάνη του αρμοδίου για την υπο¬ 
γραφή της οργάνου στηριζόμενη επί ανακριβών στοι¬ 
χείων. 

5. Το αριθ. 180552/2502/24.10.1985 έγγραφο ανα¬ 
πληρωτή Υπουργού Γεωργίας (είναι δυνατή η ανάκληση 
της Νομαρχιακής απόφασης που κήρυξε την έκταση ανα¬ 
δασωτέα στα πλαίσια της δυνατότητας ανάκλησης των 
παρανόμων διοικητικών πράξεων, ως εκδοθείσα πλάνη). 

6. Την παρ. 6 της αριθ. 87234/7539/3.9.1997 εγκυ¬ 
κλίου του Υπουργού Γ εωργίας «οδηγίες σχετικά με τον χα¬ 
ρακτηρισμό εκτάσεων σύμφωνα με την οποία στις περι¬ 
πτώσεις που εκτάσεις για τις οποίες έχουν εκδοθεί απο¬ 
φάσεις με τις οποίες κηρύχθηκαν αναδασωτέες λόγω κα¬ 
ταστροφής της δασικής βλάστησης από πυρκαγιά, παρά¬ 
νομη εκχέρσωση ή άλλη αιτία κριθούν με τη διαδικασία του 
άρθρου 14 Ν. 998/79 μη δασικές, ανακαλούνται οι σχετι¬ 
κές αποφάσεις αναδάσωσης, εφόσον ανατρέπεται η αι- 
τιολογική τους βάση (ΣτΕ) 3811/1987 και 3413/1989). 

7. Το γεγονός ότι σύμφωνα με τη γενική αρχή του Διοι¬ 
κητικού Δικαίου οι διοικητικές πράξεις ανακαλούνται έστω 
και αν χαρακτηρίζονται από τη Διοίκηση οριστικές και αμε- 
τάκλητες (αποφάσεις Συμβουλίου της Επικράτειας 3957/ 
78, 312, 213/83, 2177 και 2178/84) και ακόμα του ότι η 
ανάκληση των δυσμενών παρανόμων διοικητικών πράξεων 
ενεργείται οποτεδήποτε και μετά την παρέλευση του εύ¬ 
λογου χρόνου χωρίς χρονικούς περιορισμούς (ΣτΕ 1534/ 
75, 839/1975). 

8. Τις αριθ. 1038/1988 και 2756/1994 αποφάσεις της 
Ολομέλειας του ΣτΕ, καθώς και τις αριθ. 3811/1987 και 
214/1993 όμοιες των Δ’ και Ε' Τμημάτων του ΣτΕ αντί¬ 
στοιχα. 

9. Την αριθ. 131/16.1.1985 απόφαση Νομάρχη Ηρα¬ 
κλείου με την οποία κηρύχθηκε αναδασωτέα έκταση εμ¬ 
βαδού 195 στρ. στη θέση «Χάσκοντας» περιφέρειας Κοι¬ 
νότητας Φόδελε (ΦΕΚ 102/19.3.1985), τμήμα της 
οποίας εμβαδό 13.310,5 τ.μ. χαρακτηρίσθηκε ως δασική 
με τις αριθ. 654/21.2.1996, 837 και 832/19.3.1997 πρά¬ 
ξεις του Δ/ντή Δασών Ηρακλείου κατά τη διαδικασία του 
άρθρου 14 Ν. 998/79. 

10. Τις αριθ. 26, 27 και 28/1997 οριστικές και τελεσίδι- 

κες αποφάσεις της Δευτεροβαθμίου Επιτροπής Επιλύ- 
σεως Δασικών Αμφισβητήσεων Εφετείου Κρήτης με τις 
οποίες επεκυρώθηκαν οι αριθ. 6/1996, 22/1997 και 21/ 
1997 αντίστοιχα της Πρωτοβαθμίου. Με τις αποφάσεις 
αυτές ακυρώθηκαν οι ανωτέρω πράξεις του Δ/ντή Δασών 
Ηρακλείου και χαρακτηρίσθηκε η εν λόγω έκταση των 
13.310,5 τ.μ. ως αγροτική. 

11. Το γεγονός ότι οι παραπάνω αποφάσεις των Επιτρο¬ 
πών Επιλύσεως Δασικών Αμφισβητήσεων (Α/θμίου και Β/ 
θμίου) είναι δεσμευτικές για την Διοίκηση και ότι με τις 
αποφάσεις αυτές ανετράπη εν μέρει η αιτιολογική βάση 
της παραπάνω αριθ. 131/16.1.1985 απόφασής μας που 
αναφέρεται στη διαπίστωση του δασικού χαρακτήρα της 
εν λόγω έκτασης, κατά το χρόνο της αλλαγής της μορφής 
της (πυρκαγιά) η οποία διαπίστωση αποτελεί τη νόμιμη 
προϋπόθεση για την κήρυξη της έκτασης αυτής ως αναδα¬ 
σωτέας β) ο χαρακτηρισμός μιας έκτασης ως δάσους ή δα¬ 
σικής ή μη αποτελεί αποκλειστική αρμοδιότητα του Δ/ντή 
Δασών και των Επιτροπών του άρθρου 10 του Ν. 998/79 
και η ενδικοφανή διαδικασία του άρθρου 14 του παρα¬ 
πάνω Νόμου είναι ανεξάρτητη της κυριότητας μιας έκτα¬ 
σης και μπορεί να τηρηθεί τόσο σε εκτάσεις επί των 
οποίων έχουν εκδοθεί Πρωτόκολλα Διοικητικής Αποβο¬ 
λής, όσο και σε εκτάσεις που έχουν κτηματογραφηθεί με 
τη διαδικασία του Ν. 248/1976 (υπ' αριθ. 2266/94 από¬ 
φαση Δ’ Τμήματος του ΣτΕ, υπ’ αριθ. 523/1984 Γνωμοδό¬ 
τηση της Συνέλευσης των Προϊσταμένων των Νομικών Δ/ 
νσεων του Κράτους και γ) Οι εκδιδόμενες κατά τη διαδικα¬ 
σία του άρθρου 14 Ν. 998/79 αποφάσεις του Δ/ντή Δα¬ 
σών και των Επιτροπών Επιλύσεως Δασικών Αμφισβητή¬ 
σεων (Πρωτοβαθμίου και Δευτεροβαθμίου) δεσμεύουν 
τόσο τις διοικητικές αρχές ενώπιον των οποίων προβάλλει 
ως πρόκριμα ο χαρακτήρας αυτός της έκτασης όσον και 
τους ενδιαφερόμενους ιδιώτες (ΣτΕ 1561/83, 226/84). 

12. Το άρθρο 1 Ν. 301/76 (ΦΕΚ 21/Α776) όπως τρο¬ 
ποποιήθηκε με το Ν. 1232/82 (ΦΕΚ 22/Α782) και Ν. 

1288/82 (ΦΕΚ 12/82) καθώς και του Ν. 2470/1997 (ΦΕΚ 
40/τ.Α71997) που αφορούν ποιες διοικητικές πράξεις 
δημοσιεύθηκαν στην Εφημερίδα της Κυβερνήσεως. 

13. Την αριθ. 2293/27.7.1998 εισήγηση του Δ/ντή Δα¬ 
σών Ηρακλείου με την οποία προτείνεται η μερική ανά¬ 


κληση της αριθ. 131/16.1.1985 απόφασης του Νομάρχη 
Ηρακλείου γιατί σήμερα με τις ισχύουσες διατάξεις και ερ¬ 
μηνευτικές αυτών εγκυκλίους διαταγές που αφορούν 
τους χαρακτηρισμούς και την προστασία των εκτάσεων 
της χώρας στα πλαίσια της Δασικής Νομοθεσίας τμήμα 
της έκτασης που αφορά η παραπάνω απόφαση εμβαδού 
13.310,5 τ.μ. χαρακτηρίσθηκε ως γεωργικός χώρος και 
δεν προστατεύεται στα πλαίσια της Δασικής Νομοθεσίας. 
Επομένως κατά την έκδοση της αριθ. 131/16.1.1985 
απόφασης του Νομάρχη Ηρακλείου εχώρησε πλάνη περί 
τα πράγματα για την κήρυξη ως αναδασωτέας της έκτασης 
που είχε ανέκαθεν γεωργικό χαρακτήρα. 

14. Την αριθ. 4744/27.8.1997 απόφασή μας «ορισμός 
εισηγητών και η μεταβίβαση εξουσίας υπογραφής «Με 
εντολή Γενικού Γραμματέα» αποφάσεων, εγγράφων και 
άλλων πράξεων στους Προϊσταμένους και υπαλλήλους 
των υπηρεσιών της Περιφέρειας», αποφασίζουμε: 

Ανακαλούμε την 131/16.1.1985 απόφαση του τότε Νο¬ 
μάρχη Ηρακλείου με την οποία κηρύχθηκε αναδασωτέα 
έκταση εμβαδού 195 στρ. στη θέση «Χάσκοντας» περιφέ¬ 
ρειας Κοινότητας Φόδελε κατά το μέρος που αφορά την 
μη δασική έκταση των 13.310,5 τ.μ. (παρ. 6α άρθρου 3 Ν. 
998/79), όπως αυτή απεικονίζεται με τα στοιχεία 
Ν,Τ,Υ,Η,Ν Ν,Τ,Ξ,Ο,Π,Ρ,Σ και Ι,Ψ,Χ,Φ,Ι στο από 
16.1.1985 τοπογραφικό διάγραμμα το οποίο έχει υπογρά¬ 
φει από τον Δ/ντή Δασών Ηρακλείου και αποτελεί αναπό¬ 
σπαστο μέρος της παρούσας, γιατί εκδόθηκε από πλάνη 
περί τα πραγματικά στοιχεία της έκτασης (τμήμα της 
έκτασης εμβαδού 13.310,5 τ.μ. είχε ανέκαθεν γεωργικό 
χαρακτήρα, ενώ με την ανακαλούμενη απόφαση θεωρή¬ 
θηκε ως δασική) και κατά συνέπεια εκδόθηκε όσον αφορά 
το τμήμα αυτό κατά παράβαση ουσιαστικής διάταξης Νό¬ 
μου. 

Με την παρούσα απόφαση δεν προκαλείται δαπάνη σε 
βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 27 Ιουλίου 1998 

Ο Γ ενικός Γ ραμματέας Περιφέρειας 
ΒΑΣΙΛΕΙΟΣ ΒΑΛΑΣΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6339 








6340 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 7324 ( 2 ) 

Καθορισμός οριογραμμής ρέματος που βρίσκεται μέσα 
στα όρια του οικισμού της Κοινότητας Μηλεών Ν. Μα¬ 
γνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Το υπ' αριθ. 2618/26.3.98 έγγραφο αίτημα για το 
θέμα. 

2. Το σε συνέχεια του παραπάνω εγγράφου τοπογρα- 
φικό διάγραμμα κλίμακος 1:200 της περιοχής του θέμα¬ 
τος. 

3. Τη χάραξη της οριογραμμής που σχεδιάστηκε με συ¬ 
νεχή γραμμή μπλε χρώματος στο διάγραμμα της προηγου- 
μένης παραγράφου και θεωρήθηκε από τον Δ/ντή της Δ/ 
νσης Τεχνικών Υπηρεσιών Νικ. Δογκάκη. 

4. Την υπ’ αριθ. 21/98 απόφαση του Κοινοτικού Συμ¬ 
βουλίου της Κοινότητας Μηλεών με την οποία γνωμοδοτεΐ 
ως προς τον καθορισμό οριογραμμής και γνωρίζοντας τις 
διατάξεις των: 


α) Ν. 3200/1995 «περί διοικητικής αποκέντρωσης» 
όπως αυτός συμπληρώθηκε με το Ν.Δ. 532/70. 

β) Π.Δ. 910/77 «περί Οργανισμού του Υ.Δ.Ε.» όπως 
αυτό συμπληρώθηκε με το Π.Δ. 39/83 «περί μεταβιβά- 
σεως αρμοδιοτήτων του Υπουργού Δημοσίων Έργων στις 
Περιφερειακές Υπηρεσίες». 

γ) Τις διατάξεις του Ν. 880/1979 «περί καθορισμού του 
ανωτάτου ορίου συντελεστού δομήσεως, εισαγωγής του 
θεσμού μεταφοράς συντελεστού δομήσεως και ετέρων τι- 
νών διαρρυθμίσεων της πολεοδομικής νομοθεσίας» (ΦΕΚ 
58/Α/79) και ειδικότερα το άρθρο 6 (παρ. 1,2 και 3 αυτού, 
αποφασίζουμε: 

Εγκρίνεται η οριογραμμή ρέματος που βρίσκεται μέσα 
στα όρια του οικισμού της Κοινότητας Μηλεών όπως φαί¬ 
νεται χρωματισμένη με μπλε γραμμή στο, από τον Δ/ντή 
Τεχνικών Υπηρεσιών, θεωρημένο πρωτότυπο τοπογρα- 
φικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το τοπογραφικό διάγραμμα. 

Βόλος, ΙΟΑυγούστου 1998 
Ο Νομάρχης 

ΠΑΝΑΓΙΩΤΗΣ ΣΚΟΤΙΝΙΩΤΗΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 144/98 

Τροποποίηση του ρυμοτομικού σχεδίου θηβών στα Ο.Τ. 
281-282. 

ΤΟ ΔΗΜΟΤΙΚΟ ΣΥΜΒΟΥΛΙΟ ΘΗΒΩΝ 
(8η Συνεδρίαση της 1.6.1998) 

Έχοντας υπόψη: 

1. Τις διατάξεις του Ν.Δ. της 17ης Ιουλίου 1923, όπως 
μεταγενέστερα τροποποιήθηκαν και συμπληρώθηκαν και 
ειδικότερα τα όρθρα 3 και 70. 

2. Τις διατάξεις του Α.Ν. 314/68 (ΦΕΚ 47/Α) όπως με¬ 
ταγενέστερα τροποποιήθηκαν και συμπληρώθηκαν με το 
υπ' αριθ. 1018/71 Ν.Δ. (ΦΕΚ 220/Α) και με την παρ. 3 
του άρθρου 34 του Ν. 1577/85 (ΦΕΚ 210/Α). 

3. Το Π.Δ. της 21.11.79 (ΦΕΚ 718/Δ727.12.79) περί 
επεκτάσεως σχεδίου πόλεως θηβών. 

4. Το Π.Δ. «περί έγκρισης τροποποίησης εγκεκριμένου 
σχεδίου πόλεως» με απόφαση του Δημοτικού Συμβουλίου 
Δήμου Θηβαίων (ΦΕΚ 14/Α721.1.87). 

5. Την υπ’ αριθ. 472/95 απόφαση του Δημοτικού Συμ¬ 
βουλίου. 

6. Το υπ’ αριθ. 2/97 πρακτικό γνωμοδότησης ίου 
Σ.ΠΕ.ΧΩ.Δ.Ε. 

7. Το υπ’ αριθ. 538/97 έγγραφο του Δασαρχείου θη¬ 
βών. 


8. Το υπ' αριθ. 2/98 πρακτικό γνωμοδότησης του 
Σ.ΠΕ.ΧΩ.Δ.Ε. 

9. Την υπ’ αριθ. 144/98 απόφαση του Δημοτικού Συμ¬ 
βουλίου. 

10. Τις διατάξεις του άρθρου 29Α του Ν. 2081 /92, απο¬ 
φασίζει: 

Τροποποιεί το εγκεκριμένο σχέδιο πόλεως στα Ο.Τ. 
281 -282 έτσι ώστε: 

Α) Να καταργηθεί τμήμα του πεζόδρομου μεταξύ του 
Ο.Τ. 281 και του άλσους που είναι χώρος εντός σχεδίου 
και να προσαρτηθεί αυτό στην ανατολική πλευρά του, 
στην ιδιοκτησία Βασιλείου. 

Β) Να εγκριθεί πεζόδορμος που καταργήθηκε από το 
σχέδιο πόλεως πλάτους 8,00 μ. όπως είναι στην πραγμα- 
τικότηται για να μην προκύιμουν προσκυρώσεις και να κα¬ 
ταργηθεί τμήμα του παραπάνω πεζόδρομου μεταξύ των 
Ο.Τ. 281 -282 και να προσαρτηθεί αυτό στην ιδιοκτησία 
Ζέρβα όπως φαίνεται στα σχέδια. 

Από τις διατάξεις της απόφασης δεν προκαλείται δα¬ 
πάνη σε βάρος του Δημοτικού προϋπολογισμού. 

Η ισχύς αυτής της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Δ.Σ. 
θ. ΡΟΥΠΑΚΑΣ 




. υρίκυς 




